
SE APROBA,

PRIMĂRIA MUNICIPIULUI TIMISOARA



 P R I M A R
DIRECŢIA URBANISM




Dr. Ing. GHEORGHE CIUHANDU

SERVICIUL PLANIFICARE SPAŢIALĂ
Nr. U22007-001472/14.05.2007
REFERAT

privind aprobarea Planului Urbanistic de Detaliu “Imobil Locuinţe colective D+P+2E+R”, strada Amzei nr. 8, Timişoara
Către Comisiile Consiliului Local al Municipiului Timişoara


Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;

Având în vedere solicitarea înregistrată cu nr. U22007-001472/13.03.2007 privind aprobarea Planului Urbanistic de Detaliu “ Imobil Locuinţe colective D+P+2E+R”, strada Amzei nr. 8, Timişoara;


Având în vedere prevederile Certificatului de Urbanism nr. 331/16.01.2007;
Propunem Comisiilor din cadrul Consiliului Local al Municipiului Timisoara analizarea şi avizarea din punct de vedere urbanistic a documentaţiei Plan Urbanistic de Detaliu “ Imobil Locuinţe colective D+P+2E+R”, strada Amzei nr. 8 Timişoara,. 
Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.

            Planul Urbanistic de Detaliu “ Imobil Locuinţe colective D+P+2E+R”, strada Amzei nr. 8, Timişoara este elaborat de proiectantul S.C. CONICFORM SRL, proiect nr. 34/2006, la cererea beneficiarului S.C. SPES INVESTMENT S.R.L..
Terenul studiat în cadrul documentaţiei este situat în intravilanul municipiului Timişoara, în in partea de nord – vest a oraşului, în zona terenurilor atribuite veteranilor de razboi. In conformitate cu PUG Timişoara zona studiata este cuprinsa in UTR nr. 6. Zona in care este situat terenul luat in studiu in cadrul PUD este o zona de locuinte si funcţiuni complementare, in regim de inaltime P – P+2E, cu caracter preponderent rezidential.
            Suprafaţa totală studiată în cadrul  Planul Urbanistic de Detaliu “ Imobil Locuinţe colective D+P+2E+R”, strada Amzei nr. 8, Timişoara este de 500 mp şi este proprietatea privată a societăţii S.C. SPES INVESTMENT S.R.L., înscris în C.F. nr. 130743 Timisoara, având nr. cadastral 19801/17/1/7. Terenul este liber de constructii si neamenajat.
Terenul deţinut de beneficiar este o parcelă de colţ, delimitată de strada Bachus la sud, strada Amzei la vest, iar la nord şi est de proprietăţi private. In zona adiacenta sunt în general terenuri proprietate privata, pe care se găsesc locuinte individuale, cu regim de inaltime P+M, P+1E+M, P+2E+M şi o zona de blocuri de locuinte cu regim de înălţime de P+4E, in proxima vecinătate.
Pe teren se doreşte realizarea unui imobil de locuinţe colective în regim de D+P+2E+Er,  cu 12 apartamente pentru care se asigură 12 locuri de parcare, 6 la demisol şi 6 locuri amenajate cu dale înierbate la sol şi un mimim de 20% spaţii verzi, conform reglementărilor în vigoare.
Accesul pe parcelă este propus a se va realiza din strada Bachus pe o alee de 3.00 m latime, în conformitate cu Avizul Comisiei de Circulaţie nr. TH2007-000845/08.03.2007. In interiorul parcelei studiate se va realiza un drum de incinta cu doua sensuri de mers (5,5m) pentru asigurarea accesului la parcajele laterale.  
Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U. aferent P.U.G. aprobat prin HCL nr. 157/2002.
Indicii de construibilitate propuşi prin documentaţie:

POT maxim = 40 % 

CUT maxim = 2.0

Regim de înălţime = D+P+2E+Er

RECOMANDĂRILE Direcţiei de Urbanism sunt: 
· realizarea construcţiei pe limita de proprietate din dreapta la strada Bachus, deoarece există documentaţie depusă pentru o clădire de locuinţe colective şi pentru parcela cu care se învecinează pe latura de est;

· realizarea accesului pe parcelă de pe strada Amzei aşa cum apare terenul cu adresă şi în extrasul de Carte Funciară.

Se vor respecta toate condiţiile impuse prin avizele eliberate de deţinătorii de reţele şi utilităţi publice.

Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.)
Planul Urbanistic de Detaliu “ Imobil Locuinţe colective D+P+2E+R”, strada Amzei nr. 8, Timişoara, se va integra în Planul Urbanistic General al Municipiului Timişoara şi va avea o valabilitate de 10 ani.

